
TEISĖJŲ TARYBA

NUTARIMAS
DĖL TEISĖJŲ TARYBOS 2019 M. RUGSĖJO 27 D. NUTARIMO NR. 13P-160-(7.1.2)
„DĖL TEISĖJŲ KARJEROS SIEKIANČIŲ, Į KITĄ TEISMĄ PERKELIAMŲ AR SKIRIAMŲ ASMENŲ VERTINIMO KRITERIJŲ PATVIRTINIMO“ PAKEITIMO

2020 m. vasario 28 d. Nr. 13P-22-(7.1.2)
Vilnius

Atsižvelgdama į Lietuvos Respublikos teismų įstatymo Nr. I-480 68, 691, 73, 79, 791 straipsnių pakeitimo ir įstatymo papildymo 791 straipsniu įstatymą Nr. XIII-2775, Teisėjų taryba n u t a r i a:
Pakeisti Teisėjų tarybos 2019 m. rugsėjo 27 d. nutarimą Nr. 13P-160-(7.1.2) „Dėl Teisėjų karjeros siekiančių, į kitą teismą perkeliamų ar skiriamų asmenų vertinimo kriterijų patvirtinimo“:
1. Pakeisti 4.1 papunktį ir jį išdėstyti taip:
[bookmark: _GoBack]„4.1. teisėjo, pageidaujančio tapti apygardos teismo, apygardos administracinio teismo, Lietuvos apeliacinio teismo, Lietuvos vyriausiojo administracinio teismo ir Lietuvos Aukščiausiojo Teismo teisėju, taip pat siekiančio karjeros tos pačios pakopos teismuose ar pageidaujančio būti perkeltam į kitą tos pačios ar žemesnės pakopos teismą, profesinę veiklą (teisinio darbo kokybę) įvertina Pretendentų į teisėjus atrankos komisija, vadovaudamasi Teisėjų tarybos 2014 m. spalio 31 d. nutarimu Nr. 13P-135-(7.1.2) „Dėl Teisėjų veiklos vertinimo tvarkos aprašo patvirtinimo“ patvirtinto Teisėjų veiklos vertinimo tvarkos aprašo 10–13 ir 15 punktų nuostatomis, jei šio teisėjo veiklos vertinimas buvo atliktas iki 2020 m. sausio 1 d. ir, turėdamas galiojančią teisėjo veiklos vertinimo išvadą, teisėjas nepageidavo, kad būtų atliktas neeilinis jo veiklos vertinimas.“
2. Pakeisti nurodytu nutarimu patvirtintus Teisėjų karjeros siekiančių, į kitą teismą perkeliamų ar skiriamų asmenų vertinimo kriterijus:
2.1. Pakeisti 1 punktą ir jį išdėstyti taip:
„1. Teisėjų karjeros siekiančių, į kitą teismą perkeliamų ar skiriamų asmenų vertinimo kriterijai nustato kiekybinius ir kokybinius asmenų (teisėjų, teisės krypties socialinių mokslų daktarų), pageidaujančių tapti apygardos teismo, apygardos administracinio teismo, Lietuvos apeliacinio teismo, Lietuvos vyriausiojo administracinio teismo ir Lietuvos Aukščiausiojo Teismo (toliau – aukštesnės pakopos teismo) teisėjais, taip pat asmenų, siekiančių karjeros tos pačios pakopos teismuose ar pageidaujančių būti perkeltais į kitą tos pačios ar žemesnės pakopos teismą, atrankos vertinimo kriterijus.“
2.2. Pakeisti 4 punkto pirmąją pastraipą ir ją išdėstyti taip:
„4. Asmenys, siekiantys paskyrimo į teismų pirmininkų, jų pavaduotojų ar skyrių pirmininkų pareigas, ir kiti asmenys, kurie, dalyvaudami atrankose į apylinkių teismų, apygardų administracinių teismų, apygardų teismų, Lietuvos apeliacinio teismo, Lietuvos vyriausiojo administracinio teismo ar Lietuvos Aukščiausiojo Teismo teisėjus, kartu siekia ir paskyrimo į atitinkamų teismų pirmininkų, jų pavaduotojų ar skyrių pirmininkų pareigas, vertinami atsižvelgiant į:“.

